Երանուհի Ասլամազյան - Visit Gyumri
Քաղաքի մասին
Տուր դեպի Գյումրի
Քայլարշավ
Երանուհի Ասլամազյան
By gyumrisatour | April 27, 2016
Հայ նկարչոււհի Երանուհի Արշակի Ասլամազյանը ծնվել է Գյումրու մոտակայքում գտնվող Բաշ-Շիրակ գյուղում (1910, ապրիլի 15 (28)- 1998, փետրվարի 4):
Նա ՀԽՍՀ ժողովրդական նկարիչ Մարիամ Ասլամազյանի քույրն է։
1943թ.-ին նա տեղափոխվում է Մոսկվա և ապրում է այնտեղ մինչև իր կյանքի վերջ,սակայն մշտապես պահպանել է կապը Հայաստանի հետ, պարբերաբար այցելել ու շրջագայել երկրով մեկ, նկարել հայրենիքն ու այն կառուցող մարդկանց կյանքին նվիրված աշխատանքներ` բնանկարներ, նատյուրմորտներ ու դիմանկարներ: Նկարչուհու սերն ու հավատը հայրենիքի անցյալի ու ներկայի հանդեպ մարմնավորում են տարածական լայն ընդծում ունեցող համայնապատկերում: Դեպի երկինք ձգվող արևակեզ ու խստաշունչ լեռներն ու ձորերը Երանուհու նկարներում կենդանություն են ստանում գյուղական աշխատանքի պատկերներով ու ժանրային այլ մոտիվներով: Նշանավորներից են <<Վարդագույն Արարատը>>, <<Սևանի սպիտակ ժայռերը>>, <<Խաչքար լեռներում. Էլեգիա>>, << Հայկական գյուղ. Հաղպատ >>, <<Իմ Հայաստան>> կտավները: Հայրենիքի թեման շարունակվում է երկիրը կառուցող դիմանկարներում և ազգային գունեղ միջավայրի, հայկական կենցաղի, բերք ու բարիքի մոտիվներից կազմված նատյուրմորտներում:
Ե.Ասլամազյանի արվեստում կարևոր տեղ են գրավում աշխարհի բազմաթիվ երկրներում ճամփորդությունների ու ստեղծագործական այցելությունների տպավորություններից ծնված գեղանկարչական ու գրաֆիկական գործերը, ինչպես նաև խեցեգործական աշխատանքները:
Նրա ստեղծագործությունները գտնվում են տարբեր երկրների (Ռուսաստան, Գերմանիա, Անգլիա, Իտալիա, Բուլղարիա, Ճապոնիա, Չինաստան և այլն) շուրջ յոթանասուն թանգարաններում և բազմաթիվ մասնավոր հավաքածուներում:
Խորհրդային շրջանի նշանավոր նկարիչներից էր Երանուհու ավագ քույրը` Մարիամ Ասլամազյանը, որի հետ Երանուհին աշխատել է և մասնակցել է Խորհրդային միության ու նրա սահմաներից դուրս կազմակերպված բազմաթիվ ցուցահանդեսների: Նկարչուհիները իրենց ստեղծագործությունների մի մասը նվիրաբերել են Հայաստանին, որի հիման վրա 1987-ին Գյումրիում բացվել է Ասլամազյան քույրերի թանգարանը:
Երանուհի Ասլամազյանի աշխատանքները
Երանուհի Ասլամազյանի պատկերասրահ
Posted in art-people, people, Painting
Visit Gyumri is the main official tourism portal for Gyumri, second largest city of Armenia. It offers this informational website with detailed descriptions, media and introductions of where to go, what to see and what to do in Gyumri.
Gyumri Gayi 1
© Copyright 2019 by Digital Pomegranate. All Rights Reserved. Powered by Digital Pomegranate